Vil ha debatt om fri hasj

Riksadvokaten mener tiden er kommet for å ta debatten om legalisering av cannabis. - Det er slående stille om cannabis i Norge, sier han.

- Straff for cannabis er et vanskelig moment, fordi det kriminaliserer store deler av befolkningen, mener riksadvokat Tor-Aksel Busch. Her under NOKAS-rettssaken i 2007. ERLEND AAS/SCANPIX

Forf>

<forf>jenny Sandvig <

10. nov. 2008 23:32 Sist oppdatert 11. november 2008

Bør hasj legaliseres? Si din mening i kommentarfeltet nederst i saken. Utspillet fra riksadvokat Tor-Aksel Busch kom under en stor internasjonal cannabiskonferanse i Oslo i går.

Kriminaliserer mange.

Her snakket han om legalisering av bruk og besittelse av små mengder cannabis og om passende straffereaksjoner for narkotikaforbrytelser.— Dette er spørsmål som fortjener diskusjon i aller høyeste grad, sier riksadvokaten. Han synes det er merkelig stille om cannabis i norsk offentlighet. I desember legger Regjeringen frem sitt utkast til nye narkotikabestemmelser. Busch sier de som ønsker å diskutere legaliseringsspørsmålet bør heve stemmen nå. - I Norge er det ingen aktiv debatt knyttet til legalisering eller nivået for straffereaksjoner. Dette er spørsmål som etter min oppfatning vil være viktige å diskutere, sier Busch. - Straff for cannabis er et vanskelig moment, fordi det kriminaliserer store deler av befolkningen. I dag har 48 prosent av unge menn i Oslo-regionen brukt hasj før de fyller 30 år. Hvis vi kommer i en situasjon hvor hyppigheten og omfanget øker, vil det utvilsomt utfordre lovgivningen og stille spørsmål ved troverdigheten til strafferettsapparatet, sier han.

Fortsatt straffbart.

Riksadvokaten understreker at Norge ikke er ved denne grensen enda, og at bruk av cannabis fortsatt bør være kriminalisert. Samtidig mener han vi bør se på alternative straffereaksjoner.- Tradisjonelle bøter har for liten effekt på unge hasjrøykere som blir tatt for første gang. Vi vil heller gi dem påtaleunnlatelse med vilkår om rusfrihet. Vi bør bare straffe der hvor det kan dokumenteres et behov. Det er lett å forbruke straff. Det har dette landet gjort, sier riksadvokaten.52 prosent av narkotikadommer i fjor gikk på bruk og besittelse av små kvanta narkotika. I tall gjaldt dette 22 337 forhold. Over halvparten av narkodømte i norske fengsler soner dommer på under to måneder. Et sentralt ankepunkt er at politi og påtalemyndighet binder store ressurser på å oppklare og straffeforfølge små narkotikasaker.Ifølge riksadvokaten vil politiet måtte foreta en enda hardere prioritering i årene som kommer.Rusforsker Willy Pedersen sier han har snudd fra motstand til tvil i legaliseringsspørsmålet. - En del av problemene med cannabis er knyttet til at stoffet er illegalt, sier han.Den erfarne rusforskeren sier det er en enorm svart økonomi knyttet til omsetning av cannabis, vårt desidert viktigste illegale stoff. Ifølge forskeren står private dealere for mesteparten av salget, mens narkotikaomsetningen ved Akerselva er Nordens største marked etter fristaden Christiania i København.

Leserne mener: "La smårøykere være i fred og bruk politiressursene på de større narkokongene som ofte ikke blir tatt, nettopp fordi politiet ikke har nok ressurser til dette formålet.""Hasj forandrer livet totalt uten at det blir lagt merke til. Legalisering vil ødelegge mange liv." "Så lenge du har et illegalt marked, har staten begrenset med kontroll. Norge trenger å debattere hvorvidt skadene ved kriminalisering er tilstrekkelige til å legalisere cannabis." Delta i debatten!

Ifølge Pedersen har vi undervurdert cannabisbruken blant unge voksne. — I Norge nærmer vi oss europeiske standarder i bruken av cannabis, sier han.Den verdensledende australske ruseksperten Robin Room, åpner for liberalisering:- Så lenge du har et illegalt marked, har staten begrenset med kontroll. Norge trenger å debattere hvorvidt skadene ved kriminalisering er tilstrekkelige til å legalisere cannabis, sier Room. Professoren er tilknyttet universitetet i Stockholm.Han minner om at Norge allerede har kommet dit hvor man har lave straffer for bruk og besittelse. - Hvis cannabis skal være illegalt, så bør straffene absolutt være minimale for bruk og besittelse. Straff har liten effekt på hvor mange som bruker stoffet, sier Room. Bør hasj legaliseres? Si din mening i kommentarfeltet nedenfor.

Fakta Cannabis Cannabiser forbundet med psyksiske problemer som psykose, angst, depresjoner og paranoia, samt konsentrasjonsvansker og konsentrasjonssvikt. Vis mer